Document ID: 31981R1859

KOMISSION ASETUS (ETY) N:o 1859/81,
annettu 6 päivänä heinäkuuta 1981,
raakatupakka-alan interventiota koskevista yksityiskohtaisista säännöistä annetun asetuksen (ETY) N:o 1727/70 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 6 artiklan 10 kohdan ja 12 a artiklan 3 kohdan,
sekä katsoo, että
asetuksen (ETY) N:o 727/70 12 a artiklassa säädetään, että interventioelinten on otettava alennettuun hintaan haltuunsa samaa lajiketta edustavia ja samasta sadosta olevia paalatun tupakan määriä silloin kun ne ylittävät tietyn prosenttiosuuden ensiasteen jalostuksesta ja kauppakunnostuksesta vastaavan yrityksen kyseisen lajikkeen tuotannosta,
valvonnan helpottamiseksi ja toimenpiteen tarkoitusperien vääristymisen estämiseksi olisi sellaisten yritysten osalta, joilla on useita valvontapaikkoja, tarpeen ottaa erikseen huomioon jokaisen sellaisen paikan tuotanto, jossa on otettu käyttöön tupakanlehdistä maksettavan palkkion myöntämistä koskevista yksityiskohtaisista säännöistä 25 päivänä elokuuta 1970 annetussa komission asetuksessa (ETY) N:o 1726/70 (), sellaisena kuin se on viimeksi muutettuna asetuksella (ETY) N:o 3477/80 (), säädetyt valvonta ja palkkiotodistus,
palkkiotodistus laaditaan lajikkeittain, kun tupakanlehdet saatetaan valvontaan; sitä on täydennettävä sitä mukaa kuin tupakan ensiasteen jalostus- ja kauppakunnostustoimenpiteet edistyvät; sen esittämistä vaaditaan, kun tupakka otetaan haltuun interventiota varten; sen perusteella on siten mahdollista tietää sekä käsitellyt lehtien määrät että tuotetut paalatun tupakan määrät; tämän vuoksi sen perusteella on mahdollista tietää tuotannon ja interventoitavaksi tarjotun määrän välinen suhde,
tuotettujen paalatun tupakan määrien ja paalatun tupakan raaka-aineena käytettyjen tupakanlehtien määrien vastaavuuden vahvistamiseksi on tarpeen käyttää lajikkeittain eriytettyä jalostuskerrointa, joka kuvastaa ensiasteen jalostus- ja kauppakunnostustoimenpiteiden aikana tapahtuvia, yhteisöön perustetuille ja moitteettomasti johdetuille yrityksille tavanomaisina pidettäviä painohävikkejä,
kyetäkseen laskemaan tarjottuihin määriin sovellettavan hinnan interventioelimen on tiedettävä jokaisen yrityksen tekemän tarjouksen osalta, onko siinä kyse intervention pyytämisestä kyseisen yrityksen koko tuotannolle vai onko tarjottu määrä osa siitä,
olisi poistettava mahdollisuus tarjota interventioon sen tuotannon osan rajoissa, jolta johdettu interventiohinta on maksettava täytenä, ainoastaan niitä laatuja, joista maksettava hinta olisi korotukset huomioon ottaen korkein; tässä tarkoituksessa on tarpeen käyttää keskimääräistä johdettua interventiohintaa, joka on laskettu koko tarjotun määrän muodostavien eri laatuisten osien mukaisessa suhteessa; olisi täsmennettävä, mitä maksumenettelyä on noudatettava silloin, kun tarjottu määrä toimitetaan useassa erässä,
tämän vuoksi olisi muutettava komission asetusta (ETY) N:o 1727/70 (), sellaisena kuin se on viimeksi muutettuna asetuksella (ETY) N:o 290/81 () ja
tässä asetuksessa säädetyt toimenpiteet ovat raakatupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1727/70 seuraavasti:
1. Lisätään 1 artiklan 1 kohtaan alakohta seuraavasti:
"Jokaiseen ensiasteen jalostuksesta ja kauppakunnostuksesta vastaavan yrityksen tekemään paalattua tupakkaa koskevaan interventiotarjoukseen on liitettävä ilmoitus siitä, aikooko yritys myöhemmin tehdä muita kyseistä lajiketta ja satovuotta koskevia interventiotarjouksia."
2. Lisätään artikla seuraavasti:
"3 a artikla
1. Asetuksen (ETY) N:o 727/70 12 a artiklan soveltamiseksi:
a) yrityksen paalatun tupakan tuotantokynnys, josta alkaen johdettua interventiohintaa on alennettava 10 prosentilla, lasketaan lajikkeittain erikseen jokaisessa sellaisessa paikassa, jossa yritys on pyytänyt asetuksen (ETY) N:o 1726/70 1 artiklassa tarkoitetun valvonnan käyttöön ottamista ja jota varten on laadittu mainitun asetuksen 2 artiklassa säädetty palkkiotodistus, tupakanlehdille suoritettujen ensiasteen jalostus- ja kauppakunnostustoimenpiteiden tuloksena saadun paalatun tupakan määrän perusteella;
b) yrityksen käsittelemistään tupakanlehdistä paalattuna tupakkana saaman määrän on oltava yhtä suuri kuin se nettopainona ilmaistu määrä, joka saataisiin soveltamalla 2 kohdassa tarkoitettua jalostuskerrointa palkkiotodistukseen merkitystä, nettopainona ilmaistusta tupakanlehtien määrästä ensiasteen jalostus- ja kauppakunnostustoimenpiteiden tuloksena saatuun paalatun tupakan määrään.
2. Tupakanlehtien ja paalatun tupakan määriä verrattaessa käytettävät jalostuskertoimet vahvistetaan lajikkeittain liitteessä V."
3. Korvataan 5 artikla seuraavasti:
"5 artikla
1. Interventioelimen maksama hinta lasketaan purettuna varastoon toimitetun tupakan nettopainolle.
Nettopainon määrittelemiseksi on määritettävä kosteuspitoisuus käyttäen jotain asetuksen (ETY) N:o 1726/70 1 a artiklan 1 kohdassa säädetyistä yhteisön menetelmistä.
2. Interventioelimen tupakanlehdistä maksama hinta on haltuun otetulle tupakalle sen lajikkeen, laadun ja satovuoden perusteella voimassa oleva hinta.
3. Yhdessä erässä toimitetusta paalatusta tupakasta:
a) jollei tarjottu määrä ylitä 3 a artiklan 1 kohdan a alakohdassa tarkoitettua kynnystä, interventioelimen maksama hinta on haltuun otetulle tupakalle sen lajikkeen, laadun ja satovuoden perusteella voimassa oleva hinta;
b) jos tarjottu määrä ylittää 3 a artiklan 1 kohdan a alakohdassa tarkoitetun kynnyksen, interventioelimen maksama hinta on:
b) P siltä määrältä, joka ei mene kynnyksen yli, tarjouksen koko määrän muodostaville eri laatuisille osille voimassa olevien johdettujen interventiohintojen määrien mukaan painotettua keskiarvoa vastaava hinta,
b) P kynnyksen yli menevältä määrältä ensimmäisessä luetelmakohdassa tarkoitettu hinta alennettuna 10 prosentilla.
4. Useassa perättäisessä erässä toimitetusta paalatusta tupakasta:
a) interventioelin suorittaa jokaisesta toimituksesta väliaikaisen maksun, jonka suuruus on laskettu toimitetulta määrältä sen muodostaville eri laatuisille osille voimassa olevien johdettujen interventiohintojen perusteella vähentäen tuloksesta 10 prosenttia;
b) viimeisen toimituksen tultua haltuun otetuksi interventioelin laskee maksettavan kokonaissumman 3 kohdan säännösten mukaisesti ja maksaa jäännöksen."
4. Lisätään tämän asetuksen liite muihin liitteisiin liitteenä V.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä heinäkuuta 1981.

Labels: 3
2
17